Kommer oor impak van stakings op Gauteng | Nuus24
Kommer oor impak van stakings op Gauteng
Geweld ruk Orkney-myn
Johannesburg – Nkosiphendule Kolisile, die Gautengse LUR vir ekonomiese ontwikkeling, het sy kommer oor die onlangse verwikkelings in die mynwese uitgespreek, en gesê die dooie punt in die samesprekings tussen die Kamer van Mynwese en vakbonde is 'n groot terugslag vir die bedryf."Die departement is bekommerd dat die voortslepende chaos in die mynbedryf tot die sluiting van myne en afdankings kan lei," het 'n verklaring wat deur die departement van ekonomiese ontwikkeling uitgereik is, gelui.Ondergrondse mynaktiwiteit is verantwoordelik vir sowat 32 000 werksgeleenthede in Gauteng alleen. Altesaam 6% van die provinsie se totale inkomste kom uit mynbedrywighede, en dit dra ook 31% tot die uitvoermandjie by."Die departement doen dus 'n beroep op die partye om weer te begin onderhandel en om 'n konstruktiewe oplossing vir die dooie punt te vind." – Volg Nuus24 op Twitter.
Lees meer oor: nkosiphendule kolisile | gauteng | stakings | mynwese | mynwerkers VOLGENDE OP NUUS24X